kardosdrur/scandi-wiki huggingface dataset:
Getting Things Done

Getting Things Done® er en metode beskrevet af David Allen i bogen af same navn. Den blev første gang udgivet i 2001 (senest opdateret i 2015) og refereres oftest til som GTD.

Beskrivelse af metoden 
Getting Things Done® (GTD) beskriver et sæt vaner, som man kan tillære sig. Disse vaner udgør i sammenhæng en simpel metode til håndtering af alt det man ønsker at gøre noget ved og leder ifølge forfatteren og bogens undertitel til stressfri produktivitet.

David Allen siger desuden "Din hjerne er til for at få idéer, ikke til at huske dem" og anbefaler at få opgaver og projekter ud af hovedet ved at skrive dem ned og identificere deres tilhørende næste handlinger. Dette tillader dig at "frigøre psykisk RAM" og fokusere din opmærksomhed på at udføre dine handlinger frem for at huske på dem. GTD beskriver ikke noget specifikt system til at opbevare disse, dette er op til den enkelte.

Terminologi 
David Allen beskriver med GTD også en samling begreber. Nogle af disse er:
 Projekt-liste: En liste med mål (mindre eller større) som kræver mere end en enkelt handling for at blive fuldført og som du ønsker at gennemføre indenfor de næste 12 måneder.
 Engang/måske-liste: Et projekt som du måske vil arbejde på i fremtiden.
 Næste handling: Den næste fysiske synlige handling som man foretager sig for at bring et projekt videre mod sin fuldførelse. Dette er ifølge GTD en essentiel ting at definere på forhånd da det fjerner eventuel mental modstand for at tage dette næste skridt og skal derfor defineres for hvert projekt.
 Kontekst: De omgivelser du skal befinde dig i for at kunne udføre den næste handling. Disse bruges til at kategorisere næste handlinger, en kontekst kan for eksempel være "På kontoret" eller "Ved computeren".
 Inbox zero: Alle indbakker, fysiske som digitale, tømmes mindst ugentligt (dette betyder dog ikke at alle er besvaret/udført etc.)

GTD arbejder med 6 forskellige "fokushorisonter", perspektiver man vælger at anvende når man overvejer sine ting. De 6 horisonter er:
 Næste handlinger
 Projekter
 Ansvarsområder
 Mål (12-24 måneder)
 Vision (3-5 år)
 Formål og værdier

I modsætning til andre metoder arbejder GTD fra bunden og op ud fra teorien om, at man ikke har tilstrækkelig mental båndbredde til at fokusere på de store ting, når der ikke er styr på de små ting.

Når hele systemet er sat op foretages desuden en "Ugentlig gennemgang" ("Weekly Review") som indeholder tre dele: "Get Clear, Get Current and Get Creative". Herigennem kommer man til bunds i alle de ting man måske endnu ikke er nået til i løbet af ugen, sørger for at opdatere systemet og fange eventuelle projekter og handlinger man endnu ikke har nået at notere sig samt at overveje om der er andet man skal overveje at tage hul på.

Kilder

Eksterne links
Getting Things Done (GTD’s officielle side)
GTD Times  (Officiel blog for David Allen og GTD)

Personlig udvikling
Faglitterære bøger
Dagligliv
August Hirsch

August (oprindelig Aron Simon) Hirsch (født 4. oktober 1817 i Danzig, død 28. januar 1894 i Berlin) var en tysk læge.

Hirsch var oprindelig købmand, men begyndte 1839 at studere medicin og tog 1843 doktorgraden i Berlin med en afhandling om croup. Han praktiserede derefter i Elbing (1844) og i Danzig (1846), og dyrkede der patologisk-geografiske studier med henblik på, at han ville gå i engelsk-indisk tjeneste. Han offentliggjorde 1848: Über die geographische Verbreitung von Malariafieber und Lungenschwindsucht und den räumlichen Antagonismus dieser Krankheiten, et arbejde, der blev grundlæggende for en ny videnskab: den geografiske og historiske patologi, og som efterfulgtes af talrige andre: Historisch-pathologische Untersuchungen über die typhösen Krankheiten mit besonderer Berücksichtigung der Typhen der Neuzeit (1851—53); Die Ruhr (1855—56); Die indische Pest (1853); Der Friesel (1853—56) og Der Madura-Fuss (1863). Hans hovedværk er Handbuch der historisch-geographische Pathologie (1859—64, senere udkommet flere gange og oversat på engelsk og fransk). Hirsch kaldtes 1863 til professor i Berlin, og 1865 udsendtes han herfra for at studere meningitis i Vestpreussen (Die Meningitis cerebro-spinalis epidemica 1866). På Hirschs og Pettenkofers foranledning stiftedes 1873 den tyske kolerakommission, i hvis beretning 1874 Hirsch beskrev koleraen i Posen og Preussen 1873, og da den internationale kommission dannedes, var Hirsch Tysklands repræsentant, 1874. Rusland berejste Hirsch 1879 for at studere den astrakanske pest (beretning om den udgav han 1880). Hirsch udgav desuden Heckers Die grossen Volkskrankheiten des Mittelalters og Geschichte der Augenheilkunde (bind VII, 1877 i Graefe-Saemischs håndbog), Geschichte der medizinische Wissenschaften in Deutschland (1893), skrev talrige artikler i Allgemeine Deutsche Biographie, udgav sammen med Gurlt: Biographisches Lexikon der hervorragenden Aerzte (1884—88) og fra 1866 sammen med Virchow den efter dem begge benævnte "Jahresbericht über die Fortschritte und Leistungen der Medizin".

Kilder 

 

Medicinhistorikere
Læger fra Tyskland
Tyskere i 1800-tallet
Personer fra Gdansk
J.W.S. Johnsson

John William Schibbye Johnsson (født 22. august 1868 i København, død 4. februar 1929 på Frederiksberg) var en dansk læge.

Johnsson blev cand. med. 1893, gennemgik den sædvanlige uddannelse, var reservelæge ved Sankt Josephs Hospital og praktiserer i København fra 1900. Johnsson var fra sin ungdom kunsthistorisk interesseret og arvede sin interesse for kulturhistorie fra sin bedstefader, en svensk bondespillemand, der selv havde optegnet folkeminder. Talrige rejser gav ham et indtryk af lægekunstens sammenhæng med den almindelige kulturhistorie. Jonsson øvede en betydelig virksomhed som bestyrelsesmedlem og medstifter af flere medicinalhistoriske og folkloristiske foreninger hjemme og i udlandet. Han stiftede (med C.J. Salomonsen og Kristian Carøe) det medicinalhistoriske museum i København (skænket til universitetet 1918) og var en årrække medlem af Dansk Folkemuseums bestyrelse. 1913 indvalgtes han i en international kommission, der skulle forberede en sammensmeltning af de medicinalhistoriske foreninger i de forskellige lande, ligesom han sidder i Redaktionen af flere medicinalhistoriske tidsskrifter; han var medudgiver af Den danske Lægestand, 7. og 8. udgave. Desuden har han skrevet en del afhandlinger, dels af medicinsk-kulturhistorisk indhold, dels tekstudgaver af middelalderlige forfattere (Johannes Paulinus, Nicolaus de Bohemia). Endvidere udgav han Henricus Dacus: De simplicibus medicinis laxativis (1917), den første latinske tekst af Henrik Harpestreng, og en brevveksling mellem Thomas Bartholin og Ole Worm. Materialet til en del af disse arbejder fik han under udarbejdelsen af en håndskreven registratur over det kongelige Biblioteks medicinske håndskrifter. Større arbejder er også Den galliske Syge i Danmark før 1550; Johan Clemens Tode (1918) og (sammen med Walter G. Brieger) en udgave af Otto Sperlings dagbøger (1920). Johnsson udgav 1928 L'anatomie mandchoue et les figures de Th. Bartholin, étude d'iconographie comparée i Videnskabernes Selskabs skrifter. Han deltog meget i arbejdet for Wienerbørnenes vel. En udførlig bibliografi over hans arbejder er trykt i "Danske Studier" 1929 (siderne 77-85).

Han blev Ridder af Dannebrog i 1920. Han er begravet på Vestre Kirkegård.

Kilder 

 
 

Medicinhistorikere fra Danmark
Læger fra Danmark
Faglitterære forfattere fra Danmark
Dansksprogede forfattere fra Danmark
Personer fra København
Riddere af Dannebrog
Personer i Dansk Biografisk Leksikon
Personer i Kraks Blå Bog (afdøde)
Ernst Julius Gurlt

Ernst Julius Gurlt (født 13. september 1825 i Berlin, død 18. januar 1899 sammesteds) var en tysk kirurg. Han var søn af Ernst Friedrich Gurlt.

Gurlt studerede i Berlin og tog doktorgraden 1848 (De ossium mutationibus rachitide effectis). Efter at have studeret kirurgi udenlands blev han Langenbecks assistent 1852—56. Han blev privatdocent 1853 og 1862 ekstraordinær professor i kirurgi i Berlin. Gurlt skrevet særdeles meget. En del omhandler krigskirurgi og sanitetsvæsen, og grunder sig på erfaringer fra krigene 1848, 1864, 1866 og 1870, i hvilke han deltog: Über den Transport Schwerverwundeter und Kranker im Kriege (1859); Militär-chirurgische Fragmente (1864); Abbildungen zur Krankenpflege im Feide (1868); Zur Geschichte der internationalen und freiwilligen Krankenpflege im Kriege (1873); Die Gelenkresectionen nach Schussverletzungen (1879) etc.. Andre afhandlinger er: Beiträge zur vergleichenden pathologogischen Anatomie der Gelenkkrankheiten (1853); Handbuch der Lehre von den Knochenbrüchen (1860); Leitfaden für Operationsübungen am Cadaver (1862). Blandt Gurlts talrige historiske arbejder er Geschichte der Chirurgie, 3 bind (1898), et monumentalværk. Gurlt redigerede Biographisches Lexikon der hervorragenden Aerzte, grundlagde "Archiv für klinische Chirurgie" og redigerede Røde Kors-tidsskriftet "Kriegerheil".

Kilder 

 

Kirurger fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Personer fra Berlin
Adolphe Hirsch

Adolphe Hirsch (født 21. maj 1830 i Halberstadt, død 16. april 1901 i Neuchâtel) var en schweizisk astronom. Han var bror til Max Hirsch.

Hirsch blev 1858 direktør for det nye observatorium i Neuchâtel, hvor han 1860 oprettede et kontrolkontor for kronometre, hvilket har haft sin store betydnng for udviklingen af urindustrien i Schweiz. I 1866 blev Hirsch tillige professor i astronomi ved Akademiet i Neuchâtel. Fra 1864 var Hirsch medlem af den europæiske gradmåling og fungerede 1886—1900 som sekretær ved den internationale jordmåling; fra 1861 var han sekretær ved og fra 1893 præsident for den schweiziske geodætiske kommission. Ved den internationale komité for mål og vægt var han sekretær fra 1875 til sin død. I fagtidsskrifter har Hirsch publiceret talrige mindre, astronomiske og meteorologiske afhandlinger. Sin formue testamenterede han til observatoriet i Neuchâtel til et rigere udstyr af instrumenter.

Kilder 

 

Astronomer
Geodæter
Videnskabsfolk fra Schweiz
Schweizere i 1800-tallet
Schweizere i 1900-tallet
Adolf Hirsch

Adolf Hirsch henviser til:

 Adolf Hirsch (maler) (1816–1886) – svensk landskabsmaler
 Adolphe Hirsch (1830–1901) – tysk-schweizisk astronom
 Adolf Hirsch (komponist) (1866–1931) – østrigsk komponist
Johann Hermann

Johann, eller Jean, Hermann, eller Herrmann (født 31. december 1738, død 4. oktober 1800) var en fransk læge og naturforsker.

I 1769 blev han udnævnt til professor i medicin ved School of Public Health i Strasbourg, og i 1778, professor i filosofi, i 1784, overtog han Jacob Reinbold Spielmann post som formand for kemi, naturhistorie og materia medica. I 1794 blev han professor i botanik og materia medica i den nye skole af medicin.

Han var forfatter til Tabula affinitatum animalium  (1783) og Observationes zoologicae quibus novae complures, udgivet posthumt i 1804.

Hans zoologiske samling, herunder 200 pattedyr, 900 fugle, mere end 200 krybdyr, mange fisk, hvirvelløse dyr og tørrede planter og bibliotek med 18.000 bind dannede grundlag for Musée zoologique de la ville de Strasbourg, hvor en rekonstruktion af hans naturhistoriske kabinet blev åbnet i 1988.

Hermann var også ansvarlig for Strasbourg botaniskehave, haven blev truet med lukning af den kommunale administration under den franske revolution, og blev kun reddet af indsatsen fra Hermann.

Hans søn, Jean-Frédéric Hermann (1768-1793), vil følge i hans fodspor, både inden for medicin og i naturhistorie, indtil hans alt for tidlige død i løbet af de revolutionære krige sætte en stopper for hans ambitioner.

Hermann navn overlever gennem Hermanns skildpadde.

Referencer 

 Damkaer, D. M. 2002 The Copepodologist's Cabinet. A Biographical and Bibliographical History. Philadelphia, American Philosophical Society : XIX+1-300, Figs. 93–96, Portrait
 Rose, H. J. 1850,  New General Biographical Dictionary. 8

Eksterne henvisninger 

Zoologer fra Frankrig
Ansatte ved Strasbourgs Universitet
Botanikere med autornavne
Reginald Innes Pocock

Reginald Innes Pocock F.R.S. (født 4. marts 1863, død 9. august 1947) var en britisk zoolog.

Værker (udvalg) 
 Catalogue of the genus Felis. London 1951 p. m.
 Mammalia. Taylor & Francis, London 1939–41.
 Arachnida. Taylor & Francis, London 1900.
 The highest Andes. Methuen, London 1899.
 Natural history. Appleton, New York 1897.
 Through unknown African countries. Arnold, London 1897.
 Chilopoda, Symphala and Diplopoda from the Malay Archipelago. 1894.
 Report upon the julidae, chordeumidae and polyzonidae. Genua 1893.
 Description of a New Species of polydesmus from Liguria. Genua 1891.
 Report on the oniscomorpha. Genua 1891.
 Report upon the chilopoda. Genua 1891.
 Contributions to our knowledge of the chilopoda of Liguria. Genua 1890.
 Three New Species of zephronia from the oriental region. Genua 1890.

Referencer

Eksterne henvisninger 
 Værker af Reginald Innes Pocock, på Biodiversity Heritage Library

Zoologer fra Storbritannien
Line Uno

Line Uno Jensen (født 19. oktober 1993 i Kolding) er en dansk håndboldspiller, der spiller for Ikast Håndbold i Damehåndboldligaen. Hun kom til klubben i sommeren 2022. Hun har tidligere optrådt for franske ESBF Besançon, Tarm-Foersum GF, SK Århus og Viborg HK.

Kilder 

Håndboldspillere fra Danmark
Håndboldspillere fra SK Aarhus
Håndboldspillere fra Viborg HK
Håndboldspillere fra ESBF Besançon
Personer fra Kolding
Sharon Turner

Sharon Turner (født 24. september 1768, død 13. februar 1847) var en engelsk historiker.

Turner var af profession advokat i London og viet al sin fritid til studiet af angelsaksiske manuskripter på British Museum, en af hans forgængere blandt de engelske historikere havde næsten helt oversete kildemateriale. Hans værker History of the Anglo-Saxons (4 bands, 1799-1805).

Kilde 
 

Personer fra London
Historikere fra England
Dee Pee

Per Pedersen (født 1965), bedre kendt under kunstnernavnet Grandmaster Dee Pee, er en dansk hiphop musiker og rapper, der betragtes som en af de første personer i Danmark, der var med til at stifte den danske hiphop-kultur i 1982 under et High School Ophold i byen Rochester, USA. Han var den første officielle dansk mester i Breakdance/Electric Boogie i 1984, hans pokal fra dengang er i dag udstillet på det danske musik/rock museum Ragnarock. Han var i 1986 var med til at danne rapgruppen Rockers by Choice.
 Grandmaster Dee Pee har de sidste mange år haft sit eget solo projekt Grandmaster Dee Pee & Soul Investors, hvor han i 2016 udgav EP`en "Soul Investor" , i 2017 har GMDP 35 års Hip Hop jubilæum (læs Dansk Hip Hops 35 års jubilæum) , og det blev fejret med en kæmpe koncert i Amager Bio den 18. november.

I 2019 tog Grandmaster Dee Pee og Rockers By Choice på en landsdækkende 30 års jubilæumsturné for udgivelsen af deres debut album Opråb til det danske folk 1989, hvilket udmøntede sig i tre udsolgte koncerter i Amager Bio på deres hjemøen Amager.

2022 Bliver selvbiografien og bogen Det stille vand den dybe grund udgivet, bogen beskriver samtidig også historien om hans 40 år i hiphop..

Referencer

Eksterne henvisninger 
 Deepee.dk - officiel hjemmeside 
 

Musikere fra Danmark
Brandmus

Brandmus (Apodemus agrarius) er en gnaver i familien Muridae. Udbredelsesområdet af denne art strækker sig fra Østeuropa til Japan, herunder Taiwan og Sibirien.

Referencer 

Apodemus
Danmarks pattedyr
Skovmus

Skovmus (Apodemus sylvaticus) er en art af musefamilien. Den har brun pels og hvid bug, ofte en gul plet mellem forbenene. Den forveksles let med arten halsbåndmus, men har lidt mindre ører og er normalt mindre i størrelse, ca. 90 mm lang.

Referencer 

Apodemus
Danmarks pattedyr
Jysk markgræshoppe

Jysk markgræshoppe (Chorthippus jutlandica) er en græshoppe i acrididaefamilien. Det er en af de få arter endemisk til Danmark og den er kun fundet i klitterræner på en strækning ved den jyske vestkyst fra Blåvandshuk til Hvide Sande. Da arten først er beskrevet i 2003 er den ikke fuldt ud undersøgt og kan måske findes på andre slags lokaliteter. Jysk markgræshoppe forveksles meget let med almindelig markgræshoppe, syngende markgræshoppe og sydlig markgræshoppe.

Referencer 

Markgræshopper
Warwerort

Warwerort er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende ud til Nordsøen ved nordkysten af Meldorfer Bucht. Kreisstraße 54 forbinder byen med Bundesstraße 203 mellem Büsum og Heide.

Nabokommuner 
Mod nord grænser kommunen til Österdeichstrich, mod øst til Friedrichsgabekoog, mod syd til Nordermeldorf og mod vest til
Büsumer Deichhausen.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Wesselburen

Wesselburen er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Wesselburen ligger tæt ved Nordsøen omkring 11 km vest for Heide.

Nabokommuner 
Nabokommuner er (med uret fra nord) Schülp, Oesterwurth, Süderdeich og Norddeich.

Historie 
Wesselburen blev bygget på to forhøjninger i mosen, som allerede havde været beboet for mere end 1000 år siden, og voksede over tid til en større bosættelse. Den centrale landsby stammer ifølge arkæologiske fund fra 8. til 9. århundrede og blev yderligere øget. Senest i det 12. århundrede fik stedet, der først er skriftligt dokumenteret i 1281, den nuværende struktur: fra det højeste punkt, hvor kirken ligger, strækker hovedvejen fra det historiske centrum videre.

Siden 1625 er der blevet afholdt markeder i landsbyen.

I 1736 brændte næsten hele landsbyen ned og måtte genopbygges næsten fuldstændigt.

Indbyggertal: i 1835 havde flækken 1.249 indbyggere, 1840 1.312 indbyggere, i 1845 1.311 indbyggere, i 1855 1.413 indbyggere og i 1860 1.485 indbyggere.

Noter

Litteratur 
 Adolph Frederik Bergsøe: Den Danske Stats Statistik, Andet Bind; Kjøbenhavn 1847
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861

Eksterne henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Kreis Dithmarschen
Eric the Red (album)

Eric the Red er det andet studiealbum fra det færøske viking folkmetal band Týr. Det blev udgivet d. 27. juni 2003 af Tutl.

Albummet bliver sunget på tre forskellige sprog med færøsk og engelsk som de primære. Sangen "Ramund Hin Unge" bliver sunget på dansk med gøtudanskt dialekt.

Albummet blev genudgivet d. 24. marts 2006 af Napalm Records med et nyt cover og to yderligere numre, der oprindeligt blev udgivet på bandets demo fra 2000.

Det oprindelige cover har afbildet et maleri af Haukur L. Halldórsson ved navn The Ocean God. The re-release album features cover art by Jan Yrlund. "Ólavur Riddararós" blev også indspillet af det danske band Valravn på deres selvbetitlede debutalbum fra 2007.

Spor

Personel 
 Heri Joensen – vokal, guitar
 Terji Skibenæs – guitar
 Gunnar H. Thomsen – bas
 Kári Streymoy – trommer

Referencer

Eksterne henvisninger 
 

Týr albums
Album fra 2003
Patan

Patan ( Pātan) er en af de største byer i Nepal. Den ligger i distriktet Lalitpur i Katmandudalen. Navnet Lalitpur (sanskrit for Den smukke by) benyttes ofte som synonym for byen Patan. På lokalsproget newari hedder byen Yala.

Eksterne henvisninger 

Byer i Nepal
Ferdinand Hirsch

Ferdinand Ludwig Richard Hirsch (født 22. april 1843 i Danzig, død 31. marts 1915) var en tysk historiker. Han var søn af Theodor Hirsch.
 
Hirsch tog den filosofiske doktorgrad i Berlin 1864, blev 1867 lærer vid Königstädtisches Realgymnasium sammesteds og senere titulær professor. Han forfattede blandt andet Das Herzogtum Benevent bis zum Untergange des longobardischen Reiches (1871), Byzantinische Studien (1876), Die ersten Anknüpfungen zwischen Brandenburg und Russland unter dem grossen Kurfürsten (2 band, 1885–86), Der österreichische Diplomat Franz von Lisola und seine Tätigkeit während des nordischen Krieges in den Jahren 1655–60 (i Sybels "Historische Zeitschrift", (1888), Der Winterfeldzug in Preussen 1678–79 (1897) og Brandenburg und England 1674–79 (2 bind, 1898–99). Ved siden heraf udgav han bind 11, 12, 18 og 19 af "Urkunden und Aktenstücke zur Geschichte des Kurfürsten Friedrich Wilhelm von Brandenburg" (1887, 1892, 1902, 1906) og "Das Tagebuch Dietrich Sigismund von Buchs 1674–83" (2 bind, 1904–05). Hirsch redigerede siden 1878 Historische Gesellschafts i Berlin tidsskrift ("Mitteilungen aus der historischen Litteratur") och var siden 1883 selskabets formand.

Kilder 

 

Historikere fra Tyskland
Titulære professorer
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Gdansk
Ugglan
Hibernians FC

Hibernians F.C. er en fodboldklub fra byen Paola på Malta. Holdet spiller sine hjemmekampe på Hibernians Ground, der har en kapacitet på 8.000. Holdet har vundet den maltesiske Premier League ni gange. Malta Cup, der er den nationale cupturnering, har klubben vundet otte gange.

Trup 

<...>

Eksterne henvisninger 
 Klubbens officielle hjemmeisde

Noter 

Fodboldklubber fra Malta
Lincoln Red Imps F.C.

Lincoln Red Imps FC er en semi-professionel fodboldklub fra Gibraltar. Klubben spiller i Gibraltar Premier Division, og deler Victoria Stadium med alle andre klubber i området. Lincoln Red Imps FC er klubben på Gibraltar der har vundet flest ligatitler. Klubben har vundet 20 ligatitler, hvor de sidste 12 har været i træk. Klubben var i 2014 det første hold til at repræsentere Gibraltar i UEFA Champions League.

Historiske slutplaceringer

Referencer

Eksterne henvisninger 
 Klubbens officielle hjemmeside 

Fodboldklubber
Fodbold i Gibraltar
Etableret i 1976
Crusaders F.C.

Crusaders F.C. er en fodboldklub i Nordirland, der spiller i NIFL Premiership. Klubben blev grundlagt i 1898 i Belfast og spiller sine hjemmekampe på Seaview, der har plads til 3.383 tilskuere. Klubbens farver er sort og rød.

Crusaders F.C. har pr. 2016 vundet den nordirske liga 6 gange, pokaltitlen 5 og liga-pokalen 2 gange.

Klub farver

Trøjer 
 Hjemmebane

Historiske slutplaceringer

Europæisk deltagelse 
Klubben er blandt de førende i Nordirland og har flere gange deltaget i kvalifikationen til europæiske fodboldturneringer.

 1R = første runde
 PR = preliminær runde
 1QR/2QR = første/anden kvalifikationsrunde

Nuværende trup 
Pr. 25. februar 2022.

Noter

Eksterne henvisninger 
 Klubbens officielle hjemmeside
 SOCCERWAY
 SOFASCORE
 FLASHSCORE
 UEFA hjemmside
 foot.dk arkiv 

Fodboldklubber i Nordirland
Auckland City FC

Auckland City FC er en professionel fodboldklub fra Auckland i New Zealand. Klubben har spillet i ISPS Handa Premiership, der er den bedste newzealandske fodboldrække, siden 2004. Klubben er blevet newzealandsk mester fire gange (2005, 2006, 2007 og 2009) og har vundet OFC Champions League to gange (2006 og 2009).

Spillere

Nuværende trup

Eksterne henvisninger 

Auckland City FC på Transfermarkt

Klubbens officielle hjemmeside

Fodboldklubber i New Zealand
Etableret i 2004
Finn Petersen

Finn Petersen og Finn Pedersen kan henvise til flere personer:

 Finn Petersen (borgmester) - en borgmester i den tyske by Siversted
 Finn Petersen (fodboldtræner) - en fodboldtræner

 Finn Pedersen (maler) (1944-2014) - en kunstmaler
 Finn Pedersen (roer) (1925-2012) - dansk roer og guldmedaljevinder ved Sommer-OL 1948